**La Dumnezeu, o zi-i cât ani o mie**

*Andreionthepoetry*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La Dumnezeu, o zi-i cât ani o mie,

Deci nu-L lăsa ca în zadar să bată

La poarta ce-o ţii bine încuiată,

Căci fiece secundă care trece

E pentru El o-ntreagă veşnicie!

Vezi, nu cumva, când vremea-ţi vine ţie

Să baţi la poarta Lui cu îndârjire,

Căindu-te că nu I-ai dat iubire,

Afară să te lase El pe tine

Din veşnica, cereasca-mpărăţie...

La Dumnezeu, o zi-i cât ani o mie...